CELEX: 22017D0031
Language: sk
Date: 2015-07-10 00:00:00
Title: Rozhodnutie Spoločného výboru EHP č. 191/2015 z 10. júla 2015, ktorým sa mení príloha XX (Životné prostredie) k Dohode o EHP [2017/31]

12.1.2017   
               
               
                  SK
               
               
                  Úradný vestník Európskej únie
               
               
                  L 8/25
               
            ROZHODNUTIE SPOLOČNÉHO VÝBORU EHP
      č. 191/2015
      z 10. júla 2015,
      ktorým sa mení príloha XX (Životné prostredie) k Dohode o EHP [2017/31]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2008/99/ES z 19. novembra 2008 o ochrane životného prostredia prostredníctvom trestného práva (1), sa má začleniť do Dohody o EHP.
               
            
                  (2)
               
               
                  Smernica 2008/99/ES sa vzťahuje na akty, ktoré sú začlenené do dohody, a rovnako na akty, ktoré nie sú začlenené do Dohody o EHP.
               
            
                  (3)
               
               
                  Príloha XX k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Za bod 1l (smernica Európskeho parlamentu a Rady 2009/128/ES) prílohy XX k Dohode o EHP sa vkladá tento text:
      
         
                     „1m.
                  
                  
                     
                        32008 L 0099: Smernica Európskeho parlamentu a Rady 2008/99/ES z 19. novembra 2008 o ochrane životného prostredia prostredníctvom trestného práva (Ú. v. EÚ L 328, 6.12.2008, s. 28).
                     Ustanovenia smernice sa na účely tejto dohody vykladajú s touto úpravou:
                     Keďže niektoré akty Spoločenstva uvedené v smernici 2008/99/ES nie sú začlenené do Dohody o EHP, odkazy na tieto akty, na vymedzenia pojmov v týchto aktoch a trestné činy týkajúce sa konania patriaceho do pôsobnosti týchto aktov obsiahnutých v smernici 2008/99/ES sa nevzťahujú na štáty EZVO. V súčasnosti sú to tieto akty:
                     
                                 i)
                              
                              
                                 smernica Rady 76/160/EHS z 8. decembra 1975 o kvalite vody určenej na kúpanie;
                              
                           
                                 ii)
                              
                              
                                 smernica Rady 79/409/EHS z 2. apríla 1979 o ochrane voľne žijúceho vtáctva;
                              
                           
                                 iii)
                              
                              
                                 Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín;
                              
                           
                                 iv)
                              
                              
                                 smernica Rady 96/29/Euratom z 13. mája 1996, ktorá stanovuje základné bezpečnostné normy ochrany zdravia pracovníkov a obyvateľstva pred nebezpečenstvami vznikajúcimi v dôsledku ionizujúceho žiarenia;
                              
                           
                                 v)
                              
                              
                                 nariadenie Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi;
                              
                           
                                 vi)
                              
                              
                                 smernica Rady 2003/122/Euratom z 22. decembra 2003 o kontrole zapečatených zdrojov vysoko rádioaktívneho žiarenia a zdrojov zvyškového žiarenia;
                              
                           
                                 vii)
                              
                              
                                 smernica Európskeho parlamentu a Rady 2006/7/ES z 15. februára 2006 o riadení kvality vody určenej na kúpanie;
                              
                           
                                 viii)
                              
                              
                                 smernica Európskeho parlamentu a Rady 2006/44/ES zo 6. septembra 2006 o kvalite sladkých povrchových vôd vyžadujúcich ochranu alebo zlepšenie kvality na účely podpory života rýb;
                              
                           
                                 ix)
                              
                              
                                 smernica Rady 2006/117/Euratom z 20. novembra 2006 o dozore a kontrole pri preprave rádioaktívneho odpadu a vyhoretého jadrového paliva.“
                              
                           
               
      Článok 2
      Znenie smernice 2008/99/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 11. júla 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 10. júla 2015
         
            
               Za Spoločný výbor EHP
            
            
               predseda
            
            Atle LEIKVOLL
         
      
      
         (1)  Ú. v. EÚ L 328, 6.12.2008, s. 28.
      
         (*1)  Ústavné požiadavky boli oznámené.
      
         PRÍLOHA
         
            SPOLOČNÉ VYHLÁSENIE ZMLUVNÝCH STRÁN
         
         
            k rozhodnutiu Spoločného výboru EHP č. 191/2015 z 10. júla 2015, ktorým sa smernica Európskeho parlamentu a Rady 2008/99/ES začleňuje do Dohody o EHP
         
         
            „Smernica Európskeho parlamentu a Rady 2008/99/ES je založená na článku 175 ZES (teraz článok 192 ZFEÚ) a zameriava sa na účinnú ochranu životného prostredia. Môže sa to dosiahnuť využívaním právnych prostriedkov podľa trestného práva. Zmluvné strany sa dohodli, že sa táto smernica má začleniť do Dohody o EHP. Zmluvné strany súhlasia s tým, že začlenením smernice 2008/99/ES nie je dotknutý rozsah pôsobnosti Dohody o EHP, a konštatujú, že po nadobudnutí platnosti ZFEÚ môže zákonodarca EÚ prijať minimálne pravidlá podľa článku 83 ods. 2 ZFEÚ, pokiaľ ide o vymedzenie trestných činov a sankcií v konkrétnej oblasti politiky EÚ, pokiaľ táto skutočnosť „je nevyhnutná na zabezpečenie účinného uskutočňovania politiky Únie v oblasti, ktorá bola predmetom harmonizačných opatrení“. Budúce legislatívne opatrenia prijaté podľa článku 83 ods. 2 nebudú významné pre EHP.“